Գոհար Հարությունյան

**Գոհար Հարությունյան** (օգոստոսի 25, 1979), հայ մոդել և գեղեցկության մրցույթների տիտղոսակիր, որը հաղթել է Միսս Հայաստան 1998, Միսս ԱՊՀ 1999 (Անկախ Պետությունների Համագործակցություն) և Միսսիս Գլոբ 2010 մրցույթներում։

## Կենսագրություն
Գոհար Հարությունյանը ծնվել է Երևանում, որտեղ նա անցկացրել է իր մանկությունը: Սկզբում նա որոշել էր դառնալ գեղանկարչուհի, ընդունվել և սովորել է Խաչատուր Աբովյանի անվան պետական մանկավարժական համալսարանի կերպարվեստ բաժնում: Այնուհետև 2000-ին տեղափոխվել է Ամերիկայի Միացյալ Նահանգներ, որտեղ ավարտել է Կալիֆորնիայի Պոմոնա քաղաքի Պոլիտեխնիկական համալսարանի Բիզնեսս/Մարքեթինգ բաժինը (California State Polytechnic University /Business Administration/Marketing):

Առաջին անգամ Գոհարը մասնակցել է գեղեցկության մրցույթին 1997 թ-ին, որի ժամանակ նա զբաղեցրել է առաջին վիցե միսս տիտղոսը: Միսս Հայաստան կազմակերպության հետ պայմանագիր ստորագրելով, 1997 թվականին նա ներկայացնոմ է Հայաստանը մի շարք մրցույթներում, այդ թվում Միսս Աշխարհի Ուսանողուհի 1997 (Հարավային Կորեա), Միսս Տուրիզմ 1997 (Հնդկաստան), և Ամերիկայի Երազանքի Աղջիկը 1997 (Բահամյան կղզիներ).

1998 թ-ին նա մասնակցում և հաղթում է Միսս Հայաստան 1998 մրցույթը:
Իսկ 1999 թ-ի հունվարի 29-ին Մոսկվայում, որտեղ 12 երկրներից մասկնակցում էին 36 մասնակից, նա հաղթեց Միսս ԱՊՀ մրցույթը: Սա Հայաստանի պատմության մեջ առաջին հաղթանակն էր գեղեցկության միջազգային մրցույթներում:  

Այս տիտղոսը գրավելուց հետո, Գոհարին հրավիրեցին Կիևի ամենամյա “Զոլոտա Ֆորտունա” ազգային մրցանակաբաշխությանը, որտեղ նրան հանձնցին “Եվրոպական Պոդիումի Թագուհի” մրցանակը: 

Աներիկայի Միացյալ Նահանգներում նա հայտնի դարձավ փոփ երաժշտության Արքա Մայքլ Ջեքսոն հետ ՄԼՍ լիմուզին սերվիզի գովազդում նկարահանման համար: Մայքլ Զեքսոնի հետ համատեղ գովազդը 2001 թ-ին տեղադրվել էր “Hotels and Great Resorts” ամսագրում:

2009 թ-ին նա մասնակցել է Միսսիս Գլոբ 2010 մրցույթին և հաղթել այն:

Մոդելային կարիերայի ընթացքում նա մասնակցել է մի շարք նորաձևության ցուցադրությունների, հեռուստատեսային նախագծերի, նկարահանումների, երաժշտական հոլովակների: Դրանցից հայտնիներն էին Macy’s Passport, St. John, DKNY։ Երաժշտական հոլովակներից ամենահայտնին եղել է երգչուհի Բլոնդիի “Good Boys” հոլովակում մասնակցությունը:  

Բացի նորաձևության ասպարեզի աշխատանքները, նա աշխատել է Լոս Անջելեսի Հորիզոն հեռուստաընկերության “Z Project” ժամանցային նախագծում որպես հաղորդավարուհի: 

Նա նախկին ամուսնուց բաժանվել է 2021 թվականին։ Վերջինս կնոջ անունով մի քանի վարկ է վերցրել, այնուհետև փախել է Ռուսաստան՝ Մայկոպ քաղաք ( ծագումով ակնտեղից է)՝ թողնելով 5 երեխաների խնամքը նախկին կնոջ ուսերին և կտրելով կապը նրանց հետ։ Պարզվել է, որ նախկին ամուսինը տառապել է հոգեբանական և հոգեկան խանգարումներով։

## Աշխատանք
2017-ին, նա հիմնել է Միսս Արմենիա համահայկական մշակութային հիմնադրամը և դարձել առաջին ազագային գեղեցկության մրցույթների տնօրենը, ով ստացել է Հայաստանը Միսս Աշխարհ և Միսս Տիեզերք մրցույթներին ներկայացնելու լիցենզիան: Սա հնարավորություն է տվել հայ գեղեցկուհիներին ներկայացնելու Հայաստանի Հանրապետությունը այս երկու ամենա հեղինակավոր մրցույթներում:

2022-ին նա դարձավ ֆրանսիական Yon-Ka դեմքի և մարմնի խնամքի միջոցների պաշտոնական ներկայացուցիչը ԱՊՀ մի շարք երկրներում, այդ թվում Հայաստանում, Վրաստանում, Ուզբեկստանում, Ղազախստանում, Ղրղստանում և Թուրքմենստանում:

## Դերասանուհի
* The Journey (2002)
* 3 Weeks in Yerevan (2016)

## Ծանոթագրություններ